‘अच्छे ढंग से जीने की पद्धति और जीवन की हर समस्या का समाधान गीता में’
श्रीकृष्ण कृपा परिवार एवं जियो गीता की ओर से आयोजित तीन दिवसीय गीता सत्संग का शुभारंभ किया गया। नगर की महाराजा शूरसैनी धर्मशाला में आयोजित इस कार्यक्रम में स्वामी ज्ञानानंद महाराज मुख्य वक्ता रहे। कार्यक्रम में मुख्यातिथि हरियाणा खादी एवं ग्रामोद्योग बोर्ड के चेयरमैन संजय भाटिया विशिष्टातिथि हरियाणा कर्मचारी चयन आयोग के सदस्य विजयपाल सिंह, हरियाणा गौसेवा आयोग के सदस्य श्रवण गर्ग रहे। बंधू सेवा संघ के अध्यक्ष साधूराम बंधू ने मंच का संचालन किया।
स्वामी ज्ञानानंद महाराज ने कहा कि श्रीमद् भागवत गीता जीवन जीने की पद्धति है और जीवन की हर समस्या का समाधान गीता में निहित है। गीता ज्ञान आज के परिवेश में अत्यंत आवश्यक है। उन्होंने कहा कि जीवन को अच्छे ढंग से जीने का मूल मंत्र गीता में समाहित है। गीता का संबंध हमारे प्रत्येक व्यवहार से है। गीता मां की तरह वात्सल्य प्रेम देने का काम करती है। श्री शूरसैनी धर्मशाला प्रबंधक कमेटी ने मुख्यातिथि संजय भाटिया, विशिष्टातिथि विजयपाल सिंह, श्रवण गर्ग मुख्य यजमान बहादुर सैनी को शॉल भेंट करके सम्मानित किया गया।
मौके पर पालिका अध्यक्ष सेवाराम सैनी, राधेश्याम थनई, राजकुमार मित्तल, अरविंद शर्मा, वेदप्रकाश नंदवानी, सुरेंद्र शर्मा, रामेश्वर दास गुप्ता, डॉ. लवकेश अग्रवाल, गौरव रोहिल्ला, बलवंत पांचाल, रोशनलाल सैनी, सूरजभान सैनी, चंद्र सैनी, गुरप्रीत नत्त, अश्वनी सैनी, रवि थनई मौजूद रहे।
सफीदों. गीतासत्संग कार्यक्रम में उपस्थित श्रद्धालु। फोटो| भास्कर
hin_Deva hin_Deva hin_Deva bho_Deva awa_Deva